Official Journal L 033 , 08/02/2000 P. 0003 - 0005



Ir-Regolament tal-Kummissjoni (KE) Nru 289/2000 tat-3 ta' Frar 2000 dwar il-klassifikazzjoni ta' ċerti oġġetti fin-Nomenklatura Magħquda IL-KUMMISSJONI TAL-KOMUNITAJIET EWROPEJ, Wara li kkunsidrat it-Trattat li jistabbilixxi l-Komunità Ewropea, Wara li kkunsidrat ir-Regolament tal-Kunsill (KEE) Nru 2658/87 tat-23 ta' Lulju 1987 (1) dwar it-tariffa u n-nomenklatura statistika u dwar it-Tariffa Doganali Komuni [1], kif l-aħħar emendat bir-Regolament tal-Kummissjoni (KE) Nru 2626/1999 [2] u b'mod partikolari l-Artikolu 9 tiegħu, Billi: (1) Sabiex tkun żgurata l-applikazzjoni uniformi tan-Nomenklatura Magħquda annessa mar-Regolament imsemmi, hu neċessarju li jiġu adottati miżuri dwar il-klassifikazzjoni tal-oġġetti msemmija fl-Anness ta' dan ir-Regolament. (2) Ir-Regolament (KEE) Nru 2658/87 stabbilixxa r-regoli ġenerali għall-interpretazzjoni tan-Nomenklatura Magħquda. Dawk ir-regoli japplikaw ukoll għal kull nomenklatura oħra li hi kollha jew f'parti bażata fuqu jew li żżid xi sotto-diviżjoni magħha u li hi stabbilita b'dispożizzjonijiet Komunitarji speċifiċi, bil-għan ta' l-applikazzjoni tat-tariffa u miżuri oħra dwar il-kummerċ f'oġġetti. (3) Skond ir-regoli ġenerali msemmija, il-ħwejjeġ deskritti fil-kolonna 1 ta' l-iskeda annessa mar-Regolament preżenti jridu jiġu klassifikati skond il-kodiċi CN indikati fil-kolonna 2, bis-saħħa tar-raġunijiet imniżżla fil-kolonna 3. (4) Huwa xieraq li l-informazzjoni li torbot dwar it-tariffa maħruġa mill-awtoritajiet doganali ta' l-Istati Membri dwar il-klassifikazzjoni ta' oġġetti fin-Nomenklatura Magħquda u li ma tikkonformax mad-dispożizzjonijiet ta' dan ir-Regolament, tista' tibqa' tiġi invokata, skond id-dispożizzjonijiet fl-Artikolu 12(6) tar-Regolament tal-Kunsill (KEE) Nru 2913/92 tat-12 ta' Ottubru 1992 li jistabbilixxi l-Kodiċi Doganali Komuni [3], kif l-aħħar emendat bir-Regolament tal-Parlament Ewropew u tal-Kunsill (KE) Nru 955/1999 [4], għal perijodu ta' tliet xhur mid-detentur. (5) Il-miżuri provduti f'dan ir-Regolament huma skond l-opinjoni tal-Kumitat tal-Kodiċi Doganali, ADOTTAT DAN IR-REGOLAMENT: Artikolu 1 L-oġġetti deskritti fil-kolonna 1 tat-tabella annessa huma klassifikati fi ħdan in-Nomenklatura Magħquda skond il-kodiċi CN indikata fil-kolonna 2 tat-tabella msemmija. Artikolu 2 L-informazzjoni li torbot dwar it-tariffa maħruġa mill-awtoritajiet doganali ta' l-Istati Membri li ma tikkonformax mad-dispożizzjonijiet ta' dan ir-Regolament tista' tibqa' tiġi invokata skond id-dispożizzjonijiet ta' l-Artikolu 12(6) tar-Regolament (KEE) Nru 2913/92 għal perijodu ta' tliet xhur. Artikolu 3 Dan ir-Regolament għandu jiġi jidħol fis-seħħ fl-20 jum wara l-pubblikazzjoni tiegħu fil-Ġurnal Uffiċjali tal-Komunitajiet Ewropej. Dan ir-Regolament għandu jorbot fl-intier tiegħu u japplika direttament fl-Istati Membri kollha. Magħmul fi Brussel, fit-3 ta' Frar 2000. Għall-Kummissjoni Frederik Bolkestein Membru tal-Kummissjoni [1] ĠU L 256, tas-7.9.1987, p. 1. [2] ĠU L 321, ta' l-14.12.1999, p. 3. [3] ĠU L 302, tad-19.10.1992, p. 1. [4] ĠU L 119, tas-7.5.1999, p. 1. -------------------------------------------------- L-ANNESS Deskrizzjoni | Klassifikazzjoni NM | Raġunijiet | (1) | (2) | (3) | Xedd taż-żraben għal-pjaċir bil-pett tal-plastik li għandu pjanċa tal-plastik qiebsa mwaħħla bi skorfini taħt l-ark taż-żarbuna u pett għal fuq magħmul mil-ġilda (li jagħmel il-biċċa l-kbira tal-wiċċ esternali), fibri tal-plastik u magħmula mil-bniedem, b'vampa sħiħa, mingħajr protetturi tal-metall ta' quddiem, li ma jkoprux l-għakżi u b'pett ta' ġewwa ta' 24ċm jew aktar Iż-żarbuna mhiex rikonoxxuta bħala żarbuna ta' l-irġiel jew tan-nisa (Ara r-ritratt No 592) | 64039993 | Klassifikazzjoni hi determinata mir-Regoli Ġenerali 1 u 6 għall-interpretazzjoni tan-Nomenklatura Kombinata, nota 4(b) għal Kapitolu 64 sottotitolu nota 1(a) sa Kapitolu 64 u l-kliem tal-kodiċi NK 6403,640399 u 64039993 Iż-żarbuna, li hi ddisenjata għaż-żlieq fuq bankieni, binarji u binarji ta' l-idejn, mhiex żarbuna intenzjonata għal attivitá ta' l-isports. L-oġġetti m'għandhomx għalhekk jiġu klassifikati taħt kodiċi tan-NM 64031900 | +++++ TIFF +++++ +++++ TIFF +++++ --------------------------------------------------